recursal/SuperWikiNEXT-32B huggingface dataset:
**চেপবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাদ্রাজ ক্রিকেট ক্লাব মাঠের‌ ঠিকানা বলতেই মূলত এই লোকালয়ের পরিচিতি। পূর্বে এ স্টেডিয়ামটি চিপক স্টেডিয়াম নামেও পরিচিত ছিল। ১৮৫৫ খ্রিস্টাব্দে ব্রিটিশরা স্বত্ববিলোপ নীতি প্রয়োগ করে কর্ণাট রাজ্য ব্রিটিশ সাম্রাজ্যের অন্তর্ভুক্ত করলে নবাবের বাসগৃহ ও খলসা মহল বা চেপবক্কম প্যালেস মাদ্রাজ সরকারের হস্তগত হয়। ইন্দো-সারাসেনিক শৈলীর সঙ্গে মুঘল উপাদান যুক্ত করে মূল মহলের নকশা প্রস্তুত হয়। মাদ্রাজ বিশ্ববিদ্যালয়ের প্রাঙ্গণও এই লোকালয়ের অপর একটি ল্যান্ডমার্ক।‌

তামিলনাড়ু বিধানসভা সচিব কার্যালয়টি চেপবক্কমের পরিশিষ্ট ওমানদুরার গভর্নর স্টেটে অবস্থিত। পরবর্তীকালে এটি মাল্টিস্পেশালিটি হাসপাতাল এ পরিণত হয় যার নাম তামিলনাড়ু গভরমেন্ট মাল্টি সুপার স্পেশালিটি হাসপাতাল। লোকালয়ে রয়েছে চেন্নাই মাস র‌্যাপিড ট্রানসিট বা এমআরটিএস-এর চেপবক্কম রেলওয়ে স্টেশন। চেপবক্কমের পিন সংখ্যা ৬০০০০৫।

নামকরণ
------

মনে করা হয় চেপবক্কম বা চিপক নামটি এসেছে দুটি উর্দু শব্দ 'ছে' অর্থাৎ ছয় এবং 'বাগ' অর্থাৎ বাগানের সমন্বয়ে। নবাবী আমল থেকে এই ইতিহাস বোঝেনই তো হলেও এর কোনো প্রমাণ পাওয়া যায়নি।

অবস্থান
-------

চেপবক্কমে উত্তর দিকে ফোর্ট সেন্ট জর্জ, উত্তর-পূর্ব দিকে চেন্নাই বন্দর, পূর্ব দিকে মেরিনা সমুদ্র সৈকত, দক্ষিণ দিকে তিরুবল্লীকেণি, দক্ষিণ-পশ্চিম দিকে রায়পেট্টা, পশ্চিম দিকে চিন্তাদ্রিপেট ও উত্তর-পশ্চিম দিকে দ্য আইল্যান্ড অবস্থিত৷

রাজনীতি
-------

চেপবক্কম চেন্নাই মধ্য লোকসভা কেন্দ্রের চেপবক্কম-তিরুবল্লীকেণি বিধানসভা কেন্দ্রের অন্তর্গত।

তথ্যসূত্র
---------

1. ↑
2. ↑  Muthiah 2004, পৃ. 168।
3. ↑
4. ↑
5. ↑  "List of Parliamentary and Assembly Constituencies" (পিডিএফ)। *Tamil Nadu*। Election Commission of India। ২০০৮-১০-৩১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।
**টেলিভিশন রেটিং পয়েন্ট** সংক্ষেপে **টিআরপি** কোনো চ্যানেল বা অনুষ্ঠানের জনপ্রিয়তা নির্দেশ করে। এক্ষেত্রে যে উপাত্তগুলো ব্যবহার করা হয়ে থাকে তা বিজ্ঞাপন নির্মাতাদের জন্য খুবই সহায়ক। *ইন্ডিয়ান টেলিভিশন অডিয়েন্স মেসারমেন্ট* নামের একমাত্র ইলেক্ট্রনিক রেটিং এজেন্সি, যারা এই কাজগুলো সম্প্রতি ভারতে করছে। টিআরপি নির্ণয়ে এই প্রতিষ্ঠানটি দুই ধরনের পদ্ধতি অনুসরণ করে থাকে। প্রথমত, ফ্রিকোয়েন্সি মনিটরিং-এর মাধ্যমে যেখানে *পিপল্‌ মিটারস* নমুনামাফিক ঘরগুলোতে রাখা হয় এবং এইসব ইলেক্ট্রোনিক্স গাটগেটস্‌গুলো দর্শক কর্তৃক পর্যবেক্ষিত লাগাতার নির্দেশিত চ্যানেলের তথ্য ধারণ করে। *পিপল মিটার* একটি অন্য দেশ থেকে আমদানিকৃত ব্যয়বহুল যন্ত্র। এটি চ্যানেলের ফিকুয়েন্সি পড়ে, পরে চ্যানেলের নামে ডিকোড এবং এজেন্সি রিডিং অনুসারে নির্দেশিত নমুনা ঘরগুলো থেকে একটি জাতীয় উপাত্ত তৈরি করে। কিন্তু এই পদ্ধতির সমস্যা হলো, কেবল-অপারেটররা বার্তা পাঠানোর আগেই বিভিন্ন চ্যানেলের ঘন ঘন ফ্রিকোয়েন্সি বদল করলে তা নির্ধারণে সমস্যার সৃষ্টি হয়। যাতে করে একটি চ্যানেলের বিশেষ ফ্রিকোয়েন্সি রেকর্ডে বিভ্রান্তির সৃষ্টি করে যদিও ডাউনলিঙ্কিং ফ্রিকোয়েন্সি সমগ্র ভারতে সমান থাকে।

দ্বিতীয় পদ্ধতিটি হলো অনেকটা নির্ভরযোগ্য ও পাশাপাশি এটি ভারতে নতুন। এই প্রক্রিয়াটির নাম হলো পিকচার ম্যাচিং টেকনিক। টিভি সেটে যে সকল চ্যানেল- চলাকালে তার একটি ছোট অংশ ছবি আকারে সরবরাহ করা হয়। এজেন্সির সাথে সকল চ্যানেলের উপাত্তসমূহ ছোট ছবি আকারে সংরক্ষিত হয়। নমুনা ঘরগুলো থেকে উপাত্তসমূহ নিয়ে প্রধান উপাত্ত ব্যাংকের সাথে মিলানো হয় ও চ্যানেলের নামটি প্রকাশিত হয়। এভাবে ন্যাশনাল রেটিং প্রক্রিয়া সম্পাদন করা হয়।

এটি হচ্ছে ক্রয়কৃত পয়েন্ট, যার পরিমাপ বিজ্ঞাপনটির মোট দর্শকের মধ্য থেকে লক্ষ্যমাত্রার কতটুকু দর্শকের কাছে পৌঁছাতে সক্ষম হয়েছে তা প্রকাশ করে। জিআরপির বা গ্রস রেটিং পয়েন্টের মতন এটি বিজ্ঞাপনের মাধ্যমে একটি নির্দিষ্ট মিডিয়া বাহক বা শ্রেণী কর্তৃক লক্ষ্যমাত্রার দর্শকের সংখ্যা পরিমাপের জন্য ব্যবহৃত হয়। উদাহরণস্বরূপ, যদি কোনো একটি বিজ্ঞাপন একের অধিক প্রদর্শিত হয়, টিআরপি'র মান একক জিআরপি'র মানসমূহের যোগফল করে মোট দর্শকের থেকে পরিমাপকৃত লক্ষ্যমাত্রার দর্শকের মানের সাথে গুণ করে সর্বমোট দর্শক সংখ্যা বের করা হয়। উভয় এককই কোনো বিশেষ বিজ্ঞাপনে বাজারজাতকরণের কার্যকারিতা নির্ধারণে সম্ভাব্য অংশ হিসেবে কাজ করে।
মাদামা দুর্গের অন্তরক্ষীয় দৃশ্য, নভেম্বর ২০১৪
**ম্যাডামা** নাইজারের উত্তর-পূর্ব সীমান্তে একটি সীমান্ত বসতি। একটি সেনা পোস্টের চেয়েও অধিক গুরুত্ব বহন করে, বসতিটি নাইজার এবং লিবিয়ার মধ্যে ভ্রমণ নিয়ন্ত্রণকারী একটি সীমান্ত স্টেশন হিসাবে কাজ করে। এটি একটি প্রাচীন ফরাসি ঔপনিবেশিক দুর্গের স্থান, যা ১৯৩১ সালে নির্মিত হয়েছিল। দুর্গটি এখন কাঁটাতারের বেড়া এবং ল্যান্ডমাইনের একটি ক্ষেত্র দ্বারা বেষ্টিত। 

উত্তর থেকে ফোর্ট মাদামা দেখুন, জুন ২০১৭

সামরিক ব্যবহার
--------------

নাইজারের সেনাবাহিনী ডিরকো থেকে ২৪ তম ইন্টারআর্মস ব্যাটালিয়নের উপর নির্ভর করে একশত সৈন্যের একটি গ্যারিসন রয়েছে।

২৩শে অক্টোবর, ২০১৪-এ, ফরাসি সরকার অপারেশন বারখানের অধীনে এখানে হেলিকপ্টার এবং ৫০টি ফরাসি সৈন্য ঘাঁটি স্থাপনের পরিকল্পনা ঘোষণা করে। ফরাসি সেনাবাহিনী একটি ফরোয়ার্ড অপারেটিং ঘাঁটি তৈরি করেছিল। ১ জানুয়ারী ২০১৫ তারিখে ফরাসি সামরিক বাহিনীর প্রায় ২০০ থেকে ২৫০ সৈন্য রয়েছে।

মাদামার অপারেশনাল বেসটি ২০ থেকে ২৭ ডিসেম্বর ২০১৪ পর্যন্ত ফরাসি, নাইজার এবং চাদ সেনাবাহিনীর সামরিক অপারেশন জোন নিয়ন্ত্রণের জন্য একটি কমান্ড পোস্ট হিসাবে কাজ করেছিল।

ম্যাডামা এয়ারফিল্ড
-------------------

অ্যারোড্রোম মাদামা একটি ল্যাটেরাইট ট্র্যাক নিয়ে গঠিত (২১°৫৭′০.১০″ উত্তর ১৩°৩৯′২.১৩″ পূর্ব﻿ / ﻿২১.৯৫০০২৭৮° উত্তর ১৩.৬৫০৫৯১৭° পূর্ব﻿ / 21.9500278; 13.6505917 ) যার দৈর্ঘ্য ১,৩০০ মিটার (৪,৩০০ ফু) । ২৫তম এয়ার ইঞ্জিনিয়ার রেজিমেন্ট এবং ১৯তম ইঞ্জিনিয়ার রেজিমেন্টের কাজ নভেম্বর ২০১৪ থেকে রানওয়ে পুনর্নির্মাণের অনুমতি দেয়; ১,৮০০ মিটার (৫,৯০০ ফু) ) দৈর্ঘ্যে প্রসারিত করা হবে । বিমান চলাচলের সুবিধা যোগ করা হয়: একটি র ্যাম্প এবং বিমান ও হেলিকপ্টার প্যাডের জন্য দুটি পার্কিং এলাকা। ২০১৪ সালের ডিসেম্বর থেকে কৌশলগত পরিবহন বিমান সেখানে অবতরণ করতে পারে। ২০১৭ সালে, এ৪০০ এম পরিবহন বিমানটি ম্যাডামায় অবতরণের পর নাইজারে তার প্রথম অপারেশনাল মিশন তৈরি করে।

তথ্যসূত্র
---------

1. ↑  "Demande de prolongation de délai au titre de l'article 5 de la Convention sur l'interdiction de l'emploi, du stockage, de la production et du transfert des mines antipersonnel et sur leur destruction" (পিডিএফ)। *AP Mine Ban Convention*। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "France's forces build FOB Madama in Northern Niger to assist with Operation Barkhane in Mali"। *Asian Defense News*। 19 December 2014। ১৯ ডিসেম্বর ২০১৪। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "France ready to strike extremists on Libya border"। *Asian Defense News*। 6 January 2015। ৬ জানুয়ারি ২০১৫। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Le fort de Madama dans l'objectif de Thomas Goisque... Sublime"। *Lignes de Défense*। 21 Novembre 2014। সংগ্রহের তারিখ ৬ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Martin, Guy (২০১৮-০৩-০৬)। "French A400M flies first operational mission to Niger"। *defenceWeb*। সংগ্রহের তারিখ ২০১৮-০৩-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মাহে নও** পূর্ব পাকিস্তানের একটি সচিত্র বাংলা মাসিক পত্রিকা। মাহে নও উর্দু শব্দ। অর্থ-নতুন মাস বা নতুন কথা (ভাবার্থে)। পাকিস্তান প্রতিষ্ঠার পর পাকিস্তানি ভাবধারা এবং উভয় অংশের মধ্যে ঐক্য ও সংহতি রক্ষায় নিয়োজিত পত্রিকাসমূহের মধ্যে মাহে নও অন্যতম। সাধু-চলিত রীতির বাইরে আরবি-ফার্সি-উর্দু-তুর্কি শব্দ সহযোগে ভিন্ন ধারার বাংলা এই পত্রিকায় প্রকাশ হত।

প্রকাশকাল
---------

এটি তদানীন্তন পূর্ব পাকিস্তানের রাজধানী ঢাকা থেকে প্রকাশিত হতো। এপ্রিল ১৯৪৯ থেকে নভেম্বর ১৯৭১ পর্যন্ত পত্রিকাটি নিয়মিত প্রকাশিত হয়। ১৯৭১-এর ১৬ ডিসেম্বর বাংলাদেশের অভ্যূদয়ের পর "মাহে নও" আর প্রকাশিত হয় নি। এই পত্রিকার প্রথম সংখ্যা পশ্চিম পাকিস্তান থেকে প্রকাশিত হয় আবদুর রশিদের সম্পাদনায় ১৩৫৫ বঙ্গাব্দের চৈত্র মাসে। পত্রিকায় এপ্রিল ১৯৪৯ তারিখও লেখা হয়েছিলো। ভোলানাথ বাসক কর্তৃক শ্রীকান্ত প্রেস, ৫ নয়া বাজার ঢাকা থেকে মুদ্রিত এবং পাকিস্তান পাবলিকেশন্স-এর পক্ষে এম, আরশাদ হোসেন কর্তৃক করাচী থেকে প্রকাশিত হতো। কিন্তু পূর্বপাকিস্তান থেকে মুদ্রণ, আর পশ্চিম পাকিস্তান থেকে প্রকাশন,- বেশিদিন এই নিয়ম মানা সম্ভব হয় নি। ফলে প্রথম বর্ষ ৬ সংখ্যা ঢাকা থেকেই প্রকাশিত হয়। ঢাকা আগমন সম্পর্কে ঐ সংখ্যায় (ভাদ্র ১৩৫৬) বলা হয়:

> 'মাহেনও'-র নিজস্ব দপতর কায়েম হয়েছে। 'মাহেনও'- কে সর্বাঙ্গসুন্দর মাসিকপত্রিকায় পরিণত করা মোনতাজেমগনের আন্তরিক আকাঙ্ক্ষা। 'মাহেনও'-র ক্রমোন্নতির কোশেশ আমাদের কাম্য। ফলাফল আল্লাহ্‌র রহমত এবং লেখক-লেখিকা ও পাঠক-পাঠিকাগণের সাহায্য-অনুভূতি ও সহযোগিতার উপর নির্ভরশীল। আমরা কামনা করি সকলের নেকনজর হামদর্দী ও মেহেরবানী।
> 
> 
>

সম্পাদনা
--------

উদ্বোধনী সংখ্যার সম্পাদক ছিলেন আবদুর রশিদ। এ পত্রিকার সম্পাদকের দায়িত্ব যারা পালন করেছেন তাদের মধ্যে আছেন মিজানুর রহমান, মুহাম্মাদ মনসুরউদ্দীন, কবি আবদুল কাদির এবং কবি তালিম হোসেন।

লেখকবৃন্দ
---------

মাহে নও পত্রিকায় অনেক খ্যাতনামা ব্যক্তিরা লেখালেখি করেছেন। এদের মধ্যে রয়েছেন মুহম্মদ আবদুল হাই, মুহম্মদ শহীদুল্লাহ, মুহম্মদ এনামুল হক, মুহম্মদ মনসুর উদ্দিন, জসীম উদ্ দীন, সুফিয়া কামাল, আবুল ফজল, আবদুল করিম সাহিত্যবিশারদ, মোহাম্মদ আকরম খাঁ, বন্দে আলী মিয়া, আহমদ শরীফ, সিকান্দার আবু জাফর, গোলাম মোস্তফা, মোহাম্মদ ওয়াজেদ আলী, আবু রুশদ, শামসুর রাহমান, ফররুখ আহমদ, সৈয়দ শামসুল হক প্রমুখ।

তথ্যসূত্র
---------

1. 1 2 3 4 5
2. ↑  মুহম্মদ, ষড়ৈশ্বর্য। "মাহমুদুল হক"। gunijan.org.bd। ২০১০-০৭-১৯ তারিখে মূল থেকে আর্কাইভ করা। সংগ্রহের তারিখ ২০০৯-১০-২৬।
**সন্ত সোয়রাবাই** চোদ্দ শতকের ভারতের মহারাষ্ট্র রাজ্যের একজন সুপরিচিত সাধিকা ছিলেন।জাতিগতভাবে তিনি ছিলেন মহার বর্ণের অন্তর্ভুক্ত। তার স্বামী ছিলেন তৎকালীন মহারাষ্ট্রের সুবিখ্যাত সন্ত চোখামেলা। তিনি তার স্বামী চোখামেলার শিষ্য হিসাবেও পরিচিত ছিলেন।

প্রচলিত লোককথা অনুযায়ী তিনি অস্যংখ শ্লোক রচনা করেছিলেন। কিন্ত দুর্ভাগ্যবশত তার রচিত অগনিত শ্লোকের মধ্যে অধুনা কেবল ৬২ টি শ্লোক জানা গেছে। তার রচনায় তিনি নিজেকে চোখামেলার মাহারি হিসাবে পরিচয় দিয়েছেন। তিনি তার রচনায় বরাবরই সমাজের দলিত বর্গকে ভুলে যাওয়ার জন্য ও তাদের জীবন খারাপ করে দেওয়ার জন্য ঈশ্বরকে অভিযুক্ত করেছেন। তার সবচেয়ে মৌলিক শ্লোকগুলিতে বর্ণিত আছে যে তিনি দেবতাকে সরল ও সহজ নৈবিদ্য প্রদান করতেন। তার কবিতাগুলি ঈশ্বরের প্রতি তার ভক্তির বর্ণনা করে এবং সাথে সাথে অস্পৃশ্যতার মতো সমাজের অন্যায়কারী নিয়মের প্রতি তার প্রতিবাদী মনোভাবনাকেও তুলে ধরে।

সোয়রাবাই বিশ্বাস করতেন যে "শরীর শুধুমাত্র অপবিত্র বা দূষিত হতে পারে, কিন্তু আত্মা সর্বদা শুচি। শরীর তো অশুচি জন্মায় তাই কেউ কিভাবে শরীরকে শুদ্ধ বলে দাবি করতে পারে? শরীরে অনেক দূষণ আছে। 
কিন্তু দেহের দূষণ শরীরেই থেকে যায়। আত্মাকে এই মলিনতা স্পর্শ করতে পারেনা।"

সন্ত সোয়ারাবাই প্রত্যেক বছর নিয়মিতভাবে তার স্বামী চোখামেলার সাথে পণ্ঢরপুরে পণ্ঢারী ভগবানের দর্শনহেতু যাত্রা করতেন। তারা সর্বদাই গোঁড়া ব্রাহ্মণদের দ্বারা নিগৃহীত হতেন। কিন্তু কোনোপ্রকার নিগ্রহ তাদের ভগবানের প্রতি ভক্তি ও অটুট বিশ্বাসকে বিচলিত করতে পারেনি।

তথ্যসূত্র
---------

1. 1 2 3 4  Stewart-Wallace, editorial advisers Swami Ghananda, Sir John (১৯৭৯)। *Women saints, east & west* (1. U.S. সংস্করণ)। Hollywood, Calif.: Vedanta। পৃষ্ঠা 61। আইএসবিএন 0874810361। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
Zelliot, Eleanor (২০০৮)। "Chokhamela, His Family and the Marathi Tradition"। Aktor, Mikael; Deliège, Robert। *From Stigma to Assertion: Untouchability, Identity and Politics in Early and Modern India*। Copenhagen: Museum Tusculanum Press। পৃষ্ঠা 76–86। আইএসবিএন 978-8763507752। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Mikael, Aktor, সম্পাদক (২০০৮)। *From Stigma to Assertion : Untouchability, Identity & Politics in Early & Modern India*। Copenhagen: Museum Tusculanum Press। পৃষ্ঠা 81–85। আইএসবিএন 978-8763507752। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সোপা প্যারাগুয়ে
**সোপা প্যারাগুয়া**, প্যারাগুয়ের স্যুপ হচ্ছে প্যারাগুয়ে এবং উত্তর-পূর্ব আর্জেন্টিনার এক ধরনের ঐতিহ্যবাহী খাবার। এর আক্ষরিক অর্থ "প্যারাগুয়ের স্যুপ"।  এটি কর্নব্রেড, কর্নফ্লাওয়ারের মতো অনেকটা। সোপা প্যারাগুয়ে বানাতে পনির এবং দুধ উপাদান হিসেবে ব্যবহৃত হয়। এটি স্পঞ্জি ধরনের এবং উচ্চ ক্যালরি ও প্রোটিন সমৃদ্ধ। 

 "*সোপা প্যারাগুয়া*"র সাথে দেশটির আরেক ধরনের খাবারের সাথে অনেকটাই মিল পাওয়া যায়। *চিপাহুয়াজু* নামের খাবারটিতে অবশ্য তাজা ভুট্টা ব্যবহার করা হয় এবং সাধারণত তা প্যারাগুয়ের গরুর মাংসের স্যপের সাথে পরিবেশোন করা হয়।

ইতিহাস ও নামকরণ
---------------

বলা হয়, এই খাবারের প্রচলন ঘটে প্যারাগুয়ের প্রথম সাংবিধানিক প্রেসিডেন্ট কারলোস এন্টনিও লোপেজের আমলে, ১৮৪১ থেকে ১৮৬২ সালের মধ্যবর্তী সময়ে। তার পাচকদের মাঝে একজন (মাচু নামে পরিচিত) এই খাবারের উদ্ভব ঘটান। বলা হয়ে থাকে, তৎকালীন গভর্নর দুধ, পনির, কর্নফ্লাওয়ার ও ডিমের তৈর সাদা স্যুপ অত্যন্ত পছন্দ করতেন যা তার স্থূলতা থেকেই প্রমাণিত হয়।একদিন  বাবুর্চি মাচু স্যুপ বানাতে গিয়ে ভুলে তাতে কর্নফ্লাওয়ার বেশি দিয়ে ফেলেন। দুপুরে যখন তিনি তার ভুল বুঝতে পারেন, তখন নতুন করে স্যুপ বানানোর প্রস্তুতি নেয়ার সময় ছিল না। তখন তিনি মিশ্রণটি একটা লোহার পাত্রে নিয়ে '*'টাটাকুয়া*" নামের বিশেষ মাটির চুলায় রান্না করেন। ফলস্বরূপ, তরল স্যুপের বদলে এক ধরনের কঠিন স্যুপ পান। বাবুর্চি মাচু তার নতুন উদ্ভাবিত কঠিন স্যুপের স্বাদ অত্যন্ত পছন্দ করেন এবং এর নামকরণ করেন "সোপা প্যারাগুয়া" বা "প্যারাগুয়ের স্যুপ" ।

উপাদান
------

সোপা প্যারাগুয়ে বানাতে প্রয়োজন-পিঁয়াজ, পানি, ভারী লবণ, শূকরের চর্বি, ডিম, তাজা পনির, কর্নফ্লাওয়ার, দই অথবা খাঁটি দুধ এবং দুধের ক্রিম।.

অন্য আরেকটি ধরনের "সোপা প্যারাগুয়ে দে এস্তেনিয়া" বানাতে প্রা একই ধরনের উপাদান লাগে। তবে উপাদানের পরিমানের উপর নির্ভর করে এর স্বাদ ও টেক্সটার ভিন্ন হয়।

প্রস্তুতি
---------

সোপা প্যারাগুয়ে প্রস্তুতিতে তিনটি ধাপ প্রচলিত। প্রথমে পিঁয়াজ পাতলা করে কেটে ১০ মিনিট পানিতে সেদ্ধ করে ঠান্ডা হতে দেয়া হয়।

সোপা প্যারাগুয়ের টুকরা
শুকরের চর্বি ফেটিয়ে তাতে ডিম দিয়ে পুনরায় ফেটিয়ে নেয়া হয়। এরপর এতে পনির যোগ করা হয়। 

উক্ত মিশ্রনে পিঁয়াজ যোগ করে তাতে একে একে কর্নফ্লাওয়ার, দুধ, ক্রিম মেশানো হয়। সম্পূর্ণ মিশ্রণ তৈরি হয়ে গেলে একটি পাত্রে ঘি অথবা তেল দিয়ে তৈলাক্ত করে মিশ্রণটি বেক করার জন্য ঢালা হয়। গরম ওভেনে প্রায় ২০০ ডিগ্রি তাপমাত্রায় এক ঘণ্টা ধরে বেক করে ''সোপা প্যারাগুয়া'' বানানো হয়।

তথ্যসূত্র
---------

1. ↑  "Ministry of Social Development (President of Argentina): "*Sabores con sapucay*", *Rescatando lo autóctono desde la historia familiar*." (পিডিএফ)। ৩ সেপ্টেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ জুন ২০১৭।
2. ↑  "Sopa Paraguaya Recipe"। *Food.com*। সংগ্রহের তারিখ ৮ মার্চ ২০১৫।
ইরানে তৈরী শিরমাল
**শিরমাল**  বা শিরমাল রুটি ঢাকার একটি ঐতিহ্যবাহী খাবার। শিরমাল শব্দটি ফারসি ভাষায় ‘শির’ শব্দের অর্থ দুধ আর মাল অর্থ মাখানো বা দলা করা। মুঘল শাসকরা এই খাবার ঢাকায় নিয়ে আসে। মুঘল শাসনামল থেকে ঊনিশ শতক পর্য়ন্ত এই খাবারের প্রচলন ছিল। প্রথমে সুজী দিয়ে এই রুটি তৈরী হতো। পরে সুজীর পরিবর্তে এই রুটিতে ময়দার ব্যবহার করা হয়। এই রুটির জন্য ময়দার ময়ান তৈরীতে পানির পরিবর্তে দুধ ব্যবহার করা হতো। এছাড়া মাওয়া ও ঘি মেশানো হতো। তন্দুরীতে শেকার সময়ও দুধের ছিটা দেয়া হতো। এই ধরনের শিরমালকে বলা হতো রওগনি শিরমাল। শিরামল রুটির আর এক নাম সুখি ও নিমসুখি। রোগীর খাবার উপযোগি করে তৈরী করা শিরমালে ঘি ব্যবহার করা হতো না। এই ধরনের শিরমালকে গাওযবান বলা হতো। 

সেই ১৯৩৯ সালে একটি শিরমাল রুটি একটাকায় বিক্রি হতো। এই রুটি তৈরীর অন্যান্য উপাদনগুলো হলো, লাহোরি লবণ, ছোট এলাচ, দারুচিনি গুঁড়া, জায়ফল গুঁড়া। একসময় শিরমাল রুটি ছিল ঢাকাবাসীর ইফতারের একটি প্রিয় খাবার।

তথ্যসূত্র
---------

1. ↑  মুনতাসির মামুন লিখিত ঢাকা স্মৃতি বিস্মৃতির নগরী (দ্বিতীয় খন্ড) পৃষ্ঠা ২১১ ISBN 984 70105 0190 2
2. ↑  । দৈনিক কালের কন্ঠ । সংগ্রহের তারিখ ১১ জুন, ২০১৬ সংখ্যা।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য); `|শিরোনাম=` অনুপস্থিত বা খালি (সাহায্য)

| * দে
* স
ভারতীয় রুটি |
| --- |
| ভারতীয় রুটির তালিকা |
| 
* বাটি
* বেন্নে ধোসা
* ভাক্রি
* ভাটোরা
* চাপাতি
* ধোসা
* জোলাদা রুটি
* খাখরা
* কুলচা
* লুচি
* মক্কি রুটি
* নান
* জলধোসা
* পাঁপড়
* পারোত্তা
* পরোটা
* পাশ্তি
* পাথিরি
* পেসরাট্টু
* পিঠা
* পুরন পুলি
* পুরি
* রুটি
* রুমালি রুটি
* শিরমল
* থালিপিঠ
* উত্তপম

 |
| 
* **উইকিপিডিয়া বই উইকিবুকে রেসিপি**
* **বিষয়শ্রেণী বিষয়শ্রেণী:ভারতীয় রুটি**
* **খাদ্য প্রবেশদ্বার**
* **ভারত ভারত প্রবেশদ্বার**

 |
**সানা মকবুল** হচ্ছেন একজন ভারতীয় মডেল এবং অভিনেত্রী।

প্রাথমিক জীবন
-------------

তিনি মুম্বাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা হচ্ছেন একজন মালায়ালী। তিনি ভারতের জাতীয় কলেজ হতে শিক্ষা লাভ করেছেন।

কর্মজীবন
--------

তিনি মডেলিংয়ের মাধ্যমে তার কর্মজীবন শুরু করেন। সে সময় তিনি বেশ কয়েকটি বিজ্ঞাপন এবং টেলিভিশন অনুষ্ঠানে উপস্থিত হয়েছিলেন। তিনি ২০০৯ সালে রিয়্যালিটি অনুষ্ঠান *এমটিভি স্কুটি টিন ডিভা*য় উপস্থিত হয়েছিলেন। পরবর্তীতে কিশোর-কিশোরীদের অনুষ্ঠান *ইশান: স্বপ্ন কো আওয়াজ দে*-এ উপস্থিত হয়েছেন। পরে তিনি এনডিটিভি ইমাজিনে প্রচারিত নাটক *কিতনি মোহাব্বত হ্যায়ের* দ্বিতীয় আসরে অভিনয় করেছেন। এর পরপরই তিনি স্টার প্লাসের জনপ্রিয় নাটক *ইস পেয়ার কো কেয়া নাম দু?*-এ লাবণ্য কাশ্যপের চরিত্রে এবং ৪ লায়ন্স ফিল্মের অপরাধের তদন্তমূলক অনুষ্ঠান *অর্জুনে* অভিনয় করেছেন।

তিনি পরবর্তীতে ফেমিনা মিস ইন্ডিয়াতে অংশগ্রহণ করেন এবং "ফেমিনা মিস বিউটিফুল স্মাইল ২০১২" খেতাব অর্জন করেন।

২০১৪ সালে, তিনি তেলুগু চলচ্চিত্র ডিক্কুলু ছুড়াকু রামাইয়ায় অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রে অভিনয়ের সময় তিনি তার স্টেজ নাম সানা মকবুলে পরিবর্তন করেন। এই চলচ্চিত্রে তিনি "সামহিথা"র চরিত্রে অভিনয় করেছেন, যিনি হচ্ছেন একজন এরোবিকস প্রশিক্ষক, যার প্রেমে এক বাবা এবং তার ছেলে পড়ে যায়। পরবর্তীতে তিনি তামিল চলচ্চিত্র রঙ্গুনের স্বাক্ষর করেন, যেটি রাজকুমার পেরিয়াস্বামী পরিচালিত একটি রোমান্টিক ধাঁচের চলচ্চিত্র।

টেলিভিশন
--------

| সাল | অনুষ্ঠান | চরিত্র | চ্যানেল |
| --- | --- | --- | --- |
| ২০১০ | *ইশান: স্বপ্ন কো আওয়াজ দে* | সারা | ডিজনি ইন্ডিয়া |
| ২০১১ | *কিতনি মহাব্বত হ্যায়* ২ | শেফালী | এনডিটিভি ইমাজিন |
| ২০১১–১২ | *ইস পেয়ার কো কেয়া নাম দু?* | লাবণ্য কাশ্যপ | স্টার প্লাস |
| ২০১২ | *অর্জুন* | রিয়া মুখার্জি |
| ২০১৭–বর্তমান | *আদাত সে মজবুর* | রিয়া | সাব টিভি |

চলচ্চিত্রের তালিকা
------------------

| সাল | চলচ্চিত্র | চরিত্র | ভাষা |
| --- | --- | --- | --- |
| ২০১৪ | ডিক্কুলু ছুড়াকু রামাইয়া | সামহিথা | তেলুগু |
| ২০১৭ | রঙ্গুন | নাতাশা | তামিল |
| মামা ও চন্দামামা | — | তেলুগু |

তথ্যসূত্র
---------

1. 1 2 3  "Sana Makbul Khan"। starsunfolded.com। সংগ্রহের তারিখ ২৫ ডিসেম্বর ২০১৭।
2. 1 2  "Sana Khan - Femina Miss India 2012 Contestants - Indiatimes.com"। Beautypageants.indiatimes.com। ২০১২-০২-১০। সংগ্রহের তারিখ ২০১৫-০৫-৩০।
3. 1 2 3  "Smile on"। Thehindu.com। ২০১৪-০৯-১৫। সংগ্রহের তারিখ ২০১৫-০৫-৩০।
4. 1 2  "Sana Makbul to debut in Tollywood - The Times of India"। Timesofindia.indiatimes.com। ২০১৪-০৯-০৬। সংগ্রহের তারিখ ২০১৫-০৫-৩০।
5. 1 2  "Miss India finalist talks about Dikkulu Choodaku Ramayya - The Times of India"। Timesofindia.indiatimes.com। ২০১৪-১০-০৯। সংগ্রহের তারিখ ২০১৫-০৫-৩০।
6. ↑  "Sana Makbul set for Kollywood debut - The Times of India"। Timesofindia.indiatimes.com। ২০১৫-০১-২০। সংগ্রহের তারিখ ২০১৫-০৫-৩০।

বহিঃসংযোগ
---------


উইকিমিডিয়া কমন্সে **সানা মকবুল** সংক্রান্ত মিডিয়া রয়েছে।

* টুইটারে সানা মকবুল উইকিউপাত্তে এটি সম্পাদনা করুন
* ইন্সটাগ্রামে সানা মকবুল
* ইন্টারনেট মুভি ডেটাবেজে সানা মকবুল (ইংরেজি)
শিল্পীর দৃষ্টিতে একটি মহাকাশ উপনিবেশ
মহাকাশে মানুষের স্বায়ত্তশাসিত বসতি স্থাপনকে **মহাকাশে উপনিবেশ স্থাপন** (ইংরেজি ভাষায়: Space colonization) বলা হচ্ছে। এতোদিন কেবল বিজ্ঞান কল্পকাহিনীর উপাদান হয়ে থাকলেও বর্তমানে বাস্তবতার কাছাকাছি চলে এসেছে নতুন ধরনের এই উপনিবেশিকতা। বেশ ক'টি জাতীয় মহাকাশ সংস্থা পৃথিবীর বাইরে উপনিবেশ স্থাপনকে চূড়ান্ত উদ্দেশ্য হিসেবে নিয়েছে।

অনেকে মনে করেন পৃথিবীর বাইরে মানুষের প্রথম উপনিবেশ স্থাপিত হবে চাঁদ বা মঙ্গলে। আবার অনেকের মতে, পৃথিবীর কক্ষপথেই এ ধরনের প্রথম উপনিবেশ স্থাপিত হতে পারে। অবশ্য এ ব্যাপারে কোন সন্দেহ নেই যে, সৌরজগতের ভেতরেই প্রথম উপনিবেশ স্থাপন করবে মানুষ। আশপাশের যে গ্রহ, উপগ্রহ বা গ্রহাণু গুলোতে পর্যাপ্ত সূর্যের আলো পাওয়া যায় সেগুলোকেই প্রাথমিক লক্ষ্যবস্তু হিসেবে বেছে নেবে তারা।

২০০৫ সালে নাসা প্রশাসক মাইকেল গ্রিফিন সরাসরি মহাকাশে উপনিবেশ স্থাপনকে নাসার চূড়ান্ত উদ্দেশ্য হিসেবে আখ্যায়িত করেছেন। বর্তমানে আন্তর্জাতিক মহাকাশ স্টেশনকে এক ধরনের উপনিবেশ বলা যায়। কিন্তু এই স্টেশন স্বায়ত্তশাসিত নয়। এ কারণেই পরিপূর্ণ উপনিবেশের মর্যাদা পায়নি। তবে গ্রিফিন মনে করেন, সৌরজগতে অনেকগুলো উপনিবেশ স্থাপন করে ফেলবে মানুষ, তারপর সৌরজগৎ ছাড়িয়ে অন্য তারার পানে ছুটে যাবে। তিনি এক বক্তৃতায় বলেছেন, অচিরেই পৃথিবীর তুলনায় মহাকাশে মানুষের সংখ্যা বেশি হয়ে যাবে।

তথ্যসূত্র
---------

1. ↑  "NASA's Griffin: 'Humans Will Colonize the Solar System'"। Washington Post। সেপ্টেম্বর ২৫, ২০০৫। পৃষ্ঠা B07।
**শিরকু করিম লতিফ গুবারি** (আরবি: شيركو كريم لطيف‎‎‎, ইংরেজি: Sherko Karim; ২৫ মে ১৯৯৬; **শিরকু করিম** নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব ইরবিল এবং ইরাক জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

ইরাকি ফুটবল ক্লাব কিরকুকের যুব পর্যায়ের হয়ে খেলার মাধ্যমে শিরকু ফুটবল জগতে প্রবেশ করেছেন এবং পরবর্তীকালে আল শুর্তাহের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, ইরাকি ক্লাব আল শুর্তাহের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শুর্তাহের হয়ে তিন মৌসুমে ৩টি গোল করার পর ২০১৫–১৬ মৌসুমে তিনি সুইজারল্যান্ডীয় ক্লাব গ্রাসহোপারে যোগদান করেছেন। গ্রাসহোপারে চার মৌসুম অতিবাহিত করার পর পুনরায় আল শুর্তাহের সাথে চুক্তি স্বাক্ষর করেছেন। মাঝে, তিনি ফাডুৎস এবং রাইনডর্ফ আলটাখের হয়ে ধারে খেলেছেন। ২০২০–২১ মৌসুমে, তিনি আল শুর্তাহ হতে ইরাকি ক্লাব ইরবিলে যোগদান করেছেন।

২০১১ সালে, শিরকু ইরাক অনূর্ধ্ব-১৭ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইরাকের বয়সভিত্তিক দলের হয়ে খেলার পর, তিনি ২০২১ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ৯ ম্যাচে ১টি গোল করেছেন।

প্রারম্ভিক জীবন
---------------

শিরকু করিম লতিফ গুবারি ১৯৯৬ সালের ২৫শে মে তারিখে ইরাকের কিরকুকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

শিরকু ইরাক অনূর্ধ্ব-১৭, ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।

২০২১ সালের ১২ই জানুয়ারি তারিখে, ২৪ বছর, ৭ মাস ও ১৮ দিন বয়সে, উভয় পায়ে ফুটবল খেলায় পারদর্শী শিরকু সংযুক্ত আরব আমিরাতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় সজদ জসিমের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল।

পরিসংখ্যান
----------

### আন্তর্জাতিক

*৩ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইরাক | ২০২১ | ৯ | ১ |
| সর্বমোট | ৯ | ১ |

তথ্যসূত্র
---------

1. ↑  "UAE vs. Iraq - 12 January 2021"। *Soccerway*। ১২ জানুয়ারি ২০২১। সংগ্রহের তারিখ ৩ ডিসেম্বর ২০২১।
2. ↑  "Iraq, Jan 12, 2021 - International Friendlies - Match sheet"। *Transfermarkt* (ইংরেজি ভাষায়)। ১২ জানুয়ারি ২০২১। সংগ্রহের তারিখ ৩ ডিসেম্বর ২০২১।
3. ↑  Strack-Zimmermann, Benjamin (১২ জানুয়ারি ২০২১)। "United Arab Emirates vs. Iraq (0:0)"। *National Football Teams*। সংগ্রহের তারিখ ৩ ডিসেম্বর ২০২১।

বহিঃসংযোগ
---------

* সকারওয়েতে শিরকু করিম (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে শিরকু করিম (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে শিরকু করিম (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে শিরকু করিম (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে শিরকু করিম (ইংরেজি) উইকিউপাত্তে এটি সম্পাদনা করুন
**জোয়ান অ্যাবসে** (১১ সেপ্টেম্বর ১৯২৬ - ১৩ জুন ২০০৫) একজন ইংরেজ লেখক এবং শিল্প ইতিহাসবিদ ছিলেন। তিনি ওয়েলশ কবি ও চিকিৎসক ড্যানি অ্যাবসের স্ত্রী ছিলেন।

জীবনী
-----

জোয়ান মার্সার  সেপ্টেম্বর ১৯২৬ সালে ল্যাঙ্কাশায়ারের সেন্ট হেলেন্সে জন্মগ্রহণ করেন। ১৭ বছর বয়সে, তিনি লন্ডন স্কুল অফ ইকোনমিক্স এর একজন ছাত্রী ছিলেন, যেখানে তিনি ১৯৪৬ সালে বিজ্ঞানে স্নাতক হন।   অ্যাবসে ১৯৭২ সালে লন্ডনের কোর্টল্ট ইনস্টিটিউট অফ আর্ট থেকে শিল্পের ইতিহাসে স্নাতকোত্তর ডিগ্রি লাভ করেন।  যুদ্ধোত্তর লন্ডনে থাকার সময় তিনি তার স্বামী ড্যানি অ্যাবের সাথে দেখা করেন এবং ১৯৫১ সালে  বিয়ে করেন। একসঙ্গে তাদের তিনটি সন্তান ছিল।

তথ্যসূত্র
---------

1. ↑  "Poet tells of wife's crash death"। *BBC News*। ২৬ জুলাই ২০০৬। সংগ্রহের তারিখ ২১ নভেম্বর ২০২২।
2. 1 2 3  "Joan Abse"। *The Times*। ২৫ জুন ২০০৫। আইএসএসএন 0140-0460। সংগ্রহের তারিখ ২১ নভেম্বর ২০২২।
3. 1 2  Felton, Mick (২০০৫-০৬-১৮)। "Obituary: Joan Abse"। *The Guardian*। আইএসএসএন 0261-3077। সংগ্রহের তারিখ ২১ নভেম্বর ২০২২।
4. 1 2  "Joan Abse"। *The Independent*। ১৭ জুন ২০০৫। সংগ্রহের তারিখ ২১ নভেম্বর ২০২২।
**মাধবচন্দ্র চট্টোপাধ্যায়** ( ২৩ মে ১৮২৯ - ২৩ মে ১৯০৫) ছিলেন একজন বাঙালি প্রকৌশলী, গণিতজ্ঞ ও জ্যোতির্বিদ। তার পরিচিতি মূলতঃ বিশুদ্ধ সিদ্ধান্ত পঞ্জিকা সম্পাদনা ও প্রকাশনার জন্য।

সংক্ষিপ্ত জীবনী
---------------

মাধবচন্দ্র চট্টোপাধ্যায়ের জন্ম ১৮২৯ খ্রিস্টাব্দের ২৩ মে (১২৩৬ বঙ্গাব্দের ৯ জ্যৈষ্ঠ) বৃটিশ ভারতের অধুনা পশ্চিমবঙ্গের হুগলি জেলার নন্দীগ্রামে। পড়াশোনার শেষে তিনি ওভারসিয়ারের চাকরি পান এবং সেই সূত্রে তিনি ওড়িশায় যান। সেখানে চাকুরির পাশাপাশি জ্যোতিষবিদ্যা আয়ত্ত করেন। ওভারসিয়ার থেকে তিনি পরে কর্মজীবনে সহকারী ইঞ্জিনিয়ার হন এবং ১২৯৫ বঙ্গাব্দে(১৮৮৮ খ্রিস্টাব্দে) অবসর নিয়ে কলকাতায় ফিরে আসেন। সেসময় প্রখ্যাত সংস্কৃত পণ্ডিত মহামহোপাধ্যায় মহেশচন্দ্র ন্যায়রত্ন সঠিক গণনায় বাংলা পঞ্জিকা প্রকাশ করার জন্য বলেন। মাধবচন্দ্র আশুতোষ মিত্রের সহায়তায় সে কাজে মনোযোগী হন। প্রচলিত সূর্যসিদ্ধান্তের সংস্কার ঘটিয়ে নৌ-সারণী অনুসরণে তিনি সম্পূর্ণ বিজ্ঞানসম্মত উপায়ে নক্ষত্রাদি নির্ভুলভাবে গণনা করেন। ফলস্বরূপ ১৮৯০ খ্রিস্টাব্দে  তারই সম্পাদনায় প্রকাশিত হয় **বিশুদ্ধ সিদ্ধান্ত পঞ্জিকা**।  প্রসঙ্গত উল্লেখযোগ্য এই যে, বিজ্ঞানী মেঘনাদ সাহার নেতৃত্বে ভারতের "পঞ্জিকা সংস্কার কমিটি" যে "রাষ্ট্রীয় পঞ্চাঙ্গ" তৈরি করেন, তার সাথে বিশুদ্ধ সিদ্ধান্ত পঞ্জিকার গণনায় মিল আছে।

মৃত্যু
------

মাধবচন্দ্র চট্টোপাধ্যায় (১৯০৫ খ্রিস্টাব্দের ২৩ মে) ১৩১২ বঙ্গাব্দের ৯ই জ্যৈষ্ঠ পরলোক গমন করেন।

তথ্যসূত্র
---------

1. ↑  Network, N. F. N.। "বঙ্গ সংস্কৃতির স্বার্থে বাংলা ইংরেজি বছরের তারিখের সমন্বয় খুব জরুরী" (ইংরেজি ভাষায়)। সংগ্রহের তারিখ ২০২১-০৬-২৯।
2. ↑  *বিশুদ্ধ সিদ্ধান্ত পঞ্জিকা*। অ্যাস্ট্রো রিসার্চ ব্যুরো,কলকাতা। পৃষ্ঠা ৪০।
3. ↑  "নির্বাচন পেছানো যুগান্তকারী সিদ্ধান্ত : - Poriborton"। *www.kholakagojbd.com*। সংগ্রহের তারিখ ২০২১-০৬-২৯।
4. ↑  "‌'‌কথামৃত' ছাপিয়ে পঞ্জিকার বিক্রি - Aajkaal"। *Dailyhunt* (ইংরেজি ভাষায়)। সংগ্রহের তারিখ ২০২১-০৬-২৯।
**তাম্রচূড়া** বা **কুকুরমুতা** (বৈজ্ঞানিক নাম:***Blumea lacera***) হচ্ছে ১৮৩৪ সালে বর্ণিত Asteraceae বা সূর্যমুখী পরিবারের একটি উদ্ভিদ।

এটি খুব দ্রুত বৃদ্ধি পাওয়া একটি জংলি গাছ। এরা কয়েক সেন্টিমিটার পর্যন্ত লম্বা হয়ে থাকে। পুরো শরীর ও পাতা এক প্রকার নরম লোমশ আবরণে ঢাকা। পাতাগুলো একটু চাপ দিলে এর থেকে নিঃসরিত রসে বেশ কটু গন্ধ আছে। এদের হলুদ ফুল গুচ্ছগুলো কিছুদিন পরে ছাই বর্ণ ধারণ করে এবং ফুল গুলো তুলার মত হয়ে উরে যাবার জন্য প্রস্তুত হয় তখন দেখলে মনে হবে যেনো পাকা চুলের মাথা একটা। এই অবাঞ্ছিত আগাছার নাম সন্ধানে বেশ বিব্রত হতে হয় আঞ্চলিক ভাবে একে কুকুর মুতা,কুকুর শুঙ্গ,জংলি মুলী এই ধরনের নামে ডাকা হয়। এমন নাম করনের পেছনে কোনো কারণ আছে কিনা আমার জানা নাই। তবে ইন্ডিয়া তামিলনাড়ু তে এর চমৎ্কার নাম রয়েছে **তাম্রচূড়া** আর এটি বেশি গ্রহণযোগ্য। তাম্রচূড়া ঔষধি গাছটি জ্বর, মুখে বাথা সহ নানান অসুখে ব্যবহার হয়ে আসছে।

কুকুর মুতা গাছ ১ থেকে ২ ফুট উচু গুল্ম জাতীয় গাছ। কান্ড রোমশ ও সরল এবং পাতা ও কান্ডের সংযোগস্থল থেকে ছোট ছোট শাখা বের হয়।পাতার কিনারা ঢেউ খেলানো এবং পশমযুক্ত। কুকুর এ গাছের গন্ধ শুঁকে মূএত্যাগ করে বলে কুকুর শোকা বলা হয়।এ গাছের অনেক ঔষধি গুণ আছে। ঔষধ হিসেবে এ গাছের সমগ্র অংশ ব্যহার করা যায়। 
{{১২ থেকে ৩৬ গ্রাম পরিমান সেবন করা যায়। অতিরিক্ত সেবনে গলা ও ফুসফুসের ক্ষতি হতে পারে। গোল মরিচ এর সংশোধন। 
কুকুর মুতা গাছ বিশেষ করে রোগ প্রতিরোধক এবং রক্ত পরিষ্কার হিসেবে কাজ করে। যাদের গুঁড়া কৃমির সমস্যা আছে তারা ১০ থেকে ১২ গ্রাম কুকুর মুতা পাতা নিয়ে ভালো করে পরিষ্কার করে নিয়ে ২ থেকে ৩ টি গোল মরিচ এর সাথে পিষে শরবত করে খেতে পারেন ১০ থেকে ১২দিন,দিনে একবার করে। গুড়া কৃমি বিলুপ্ত হয়ে যাবে ইনশাআল্লাহ।

তথ্যসূত্র
---------

1. ↑  web|url= title=*Blumea lacera*|accessdate=4-6-2013| author=The Plant List | year =2010
টিউবারকুলোসিস নিবন্ধের সাথে বিভ্রান্ত হবেন না।

**টিউবারাস স্ক্লেরোসিস কমপ্লেক্স** (**টিএসসি**) হল একটি বিরল বহুমাত্রিক অটোজম প্রভাবিত জিনগত রোগ, যা ক্যান্সারবিহীন টিউমার তৈরি করে মস্তিষ্ক ও অন্যান্য জরুরি অঙ্গে যেমন বৃক্ক, হৃৎপিণ্ড, যকৃত, চোখ, ফুসফুস ও ত্বকে। এতে আরও কিছু বৈশিষ্ট্যের সমন্বয় দেখা যেতে পারে, এগুলো হল মুর্ছা যাওয়া বা মৃগী রোগ, বুদ্ধিবৃত্তিক অক্ষমতা, বিকাশে বিলম্ব, আচরণজনিত সমস্যা, চর্ম বৈকল্য, ফুসফুসের রোগ ও বৃক্কের রোগ।

টিএসসি সাধরনত দুটি জিনের যে কোন একটির পরিব্যক্তি বা মিউটেশনের ফলে ঘটে থাকে, এরা হল টিএসসি১ ও টিএসসি২, যারা যথাক্রমে হ্যামার্টিন ও টিউবারিন প্রোটিনের জন্য কোড তৈরি করে, এবং অধিকাংশ রোগীর ক্ষেত্রে টিএসসি২ এর পরিব্যক্তি দায়ী এবং তা আরও ব্যাপক লক্ষণ তৈরি করে। এই প্রোটিনগুলো টিউমার বৃদ্ধির প্রতিবন্ধক প্রতিনিধি হিসেবে কাজ করে যা কোষের বিস্তার ও পৃথকীকরণ নিয়ন্ত্রণ করে।

এর পূর্বাভাসে উচ্চমাত্রার বৈচিত্র্য দেখা যায় এবং এটি লক্ষণের উপর নির্ভরশশীল, কিন্তু অনেকের ক্ষেত্রে জীবনের গতিবিধি স্বাভাবিক থাকে।

এই রোগের প্রাদুর্ভাব প্রতি ১ লক্ষ জনে আনুমানিক ৭ থেকে ১২ জন হিসেবে পাওয়া যায়। রোগটিকে প্রায়শই সংক্ষেপে **টিউবারাস স্ক্লেরোসিস** বলা হয়, যার দ্বারা রোগীর মস্তিষ্কের শক্ত টিউমারকে বোঝানো হয়, যা ফরাসি স্নায়ুবিশেষজ্ঞ ডিজায়ার-ম্যাগল্যোর বর্নভিল ১৯৮০ সালে প্রথম বর্ণনা করেন।

তথ্যসূত্র
---------

1. 1 2
2. ↑
3. 1 2  "Tuberous Sclerosis Fact Sheet"। National Institute of Neurological Disorders and Stroke। ২০১৮-০৭-০৬। সংগ্রহের তারিখ ১৬ ডিসেম্বর ২০১৮।
4. ↑  Brigo F, Lattanzi S, Trinka E, Nardone R, Bragazzi NL, Ruggieri M, ও অন্যান্য (ডিসেম্বর ২০১৮)। "First descriptions of tuberous sclerosis by Désiré-Magloire Bourneville (1840-1909)"। *Neuropathology*। **38** (6): 577–582। ডিওআই:10.1111/neup.12515। পিএমআইডি 30215888।

বহিঃসংযোগ
---------



উইকিমিডিয়া কমন্সে **টিউবারাস স্ক্লেরোসিস** সংক্রান্ত মিডিয়া রয়েছে।

* এনআইএইচ/ইউডব্লিউ জিনটেস্টস-এ *tuberous-sclerosis*
* GeneReview/NCBI/NIH/UW entry on Tuberous Sclerosis Complex

টেমপ্লেট:Diseases of the skin and appendages by morphology
টেমপ্লেট:Phakomatoses
টেমপ্লেট:Deficiencies of intracellular signaling peptides and proteins

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* চেক প্রজাতন্ত্র

 |
**নোয়াপাড়া** ভারতের পশ্চিমবঙ্গ রাজ্যের উত্তর চব্বিশ পরগণা জেলার বরানগর পৌরসভার একটি এলাকা। এটি কলকাতা মেট্রোপলিটন ডেভেলপমেন্ট অথরিটি (কেএমডিএ) দ্বারা আচ্ছাদিত এলাকাটির একটি অংশ।

ভূগোল
-----

### অবস্থান

নোয়াপাড়া অবস্থিত ২২°৩৮′৩৪″ উত্তর ৮৮°২২′৫৭″ পূর্ব﻿ / ﻿২২.৬৪২৮° উত্তর ৮৮.৩৮২৪° পূর্ব﻿ / 22.6428; 88.3824

### পুলিশ স্টেশন

বরানগর পৌর এলাকার আঞ্চলিক অধিকার ব্যারাকপুর পুলিশ কমিশনারেট-এর অধীনে বরানগর থানার রয়েছে।

জনসংখ্যার উপাত্ত
----------------

### কলকাতা শহুরে সমষ্টি

২০১১ সালের আদমশুমারিতে কলকাতা নগরের সংখ্যাসমষ্টির মধ্যে নিম্নলিখিত পৌরসভা, সেন্সাস টাউন এবং ব্যারাকপুর উপবিভাগের অন্যান্য স্থানগুলি ছিল: কঞ্চরাপাড়া (এম), জেটিয়া (সিটি), হালিশহর (এম), বালিহহারা (সিটি), নাইহাতি (এম), ভাতপারা (এম), কৌয়াছী (সিটি), গার্সিমনগর (সিটি), গারুলিয়া (এম), ইছাপুর প্রতিরক্ষা এস্টেট (সিটি), উত্তর ব্যারাকপুর (এম), ব্যারাকপুর ক্যান্টনমেন্ট (সিবি), ব্যারাকপুর (এম), জাফরপুর ( সিটি), রুয়িয়া (সিটি), তিতগড় (এম), খারদাহ (এম), বন্দীপুর (সিটি), পানহাটি (এম), মুরাগাছা (সিটি) নিউ ব্যারাকপুর (এম), চাঁদপুর (সিটি), তালাবান্ধা (সিটি), পাটুলিয়া ( সিটি), কামরাতি (এম), বরাহনগর (এম), সাউথ ডুমডুম (এম), উত্তর ডুমডুম (এম), ডুম ডুম (এম) , নোয়াপাড়া (সিটি), বাবানপুর (সিটি), তঘারী (সিটি), নান্না (ওজি), চাকলা (ওজি) ), শ্রোত্রীবতী (ওজি) এবং পানপুর (ওজি)।

পরিবহন
------

নোয়াপাড়া ব্যারাকপুর ট্রাঙ্ক রোড অবস্থিত।]

কলকাতা মেট্রো লাইন ১ ২০১৩ সালে নোয়াপাড়া মেট্রো স্টেশন পর্যন্ত বিস্তৃত করা হয়। নোয়াপাড়ার মেট্রো স্টেশনকে মা সারদা নামে অভিহিত করা হয়েছে।

তথ্যসূত্র
---------

1. ↑  "জেলা পরিসংখ্যান হ্যান্ডবুক"। পরিসংখ্যান ও প্রোগ্রাম বাস্তবায়ন বিভাগ, পশ্চিমবঙ্গ সরকার। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।
2. ↑  "ব্যারাকপুর পুলিশ কমিশনারেট"। পশ্চিমবঙ্গ পুলিশ। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।
3. ↑  "অস্থির জনসংখ্যা টোটাল, ভারতের আদমশুমারি 2011" (পিডিএফ)। ভারতের আদমশুমারি 2011। সংগ্রহের তারিখ ৭ জুন ২০১৮।
4. ↑  Google maps
5. ↑  গুপ্ত (২৫ মে ২০১৩)। "নোয়াপাড়া মেট্রো খোলার মাসিক শেষের দিকে প্রত্যাশিত"। *টাইমস অফ ইন্ডিয়া*। ২০১৩-১২-১৭ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।
6. ↑  "রাস্তা এগিয়ে ... প্রকল্প অনুমোদন"। মেট্রো রেলওয়ে, কলকাতা। সংগ্রহের তারিখ ২০ জুন ২০১৮।

বহিঃসংযোগ
---------
১১৪০১/১১৪০২ নং নন্দিগ্রাম এক্সপ্রেস ট্রেনটি ভারতীয় রেলওয়ের নিজস্ব একটি ট্রেন যা ভারতের মুম্বাই এবং নাগপুরের ভেতর চলাচল করে। ট্রেনটি যখন মুম্বাই থেকে নাগপুর জংশনে গমন করে তখন ১১৪০১ নাম্বারটি ধারণ করে এবং যখন উল্টো পথে ফিরে আসে তখন ১১৪০২ নাম্বারটি ধারণ করে। ট্রেনটি ভারতের দুইটি গুরুত্বপূর্ণ রাজ্যকে সংযুক্ত করে বিধায় প্রচুর সংখ্যাক জনগণ এটি ব্যবহার করে থাকে। ট্রেনটি দিনের মাঝামাঝি যাত্রা শুরু করে পরদিন গন্তব্যে পৌছে এবং একই উপায়ে ফিরে আসে। ট্রেনটি ভারতের একটি বিখ্যাত ট্রেন হলেও এটির টিকিট মূল্য খুব একটা বেশি নয়।

বগি সমূহ
--------

১১৪০১/১১৪০২ নন্দিগ্রাম এক্সপ্রেস ট্রেনটিতে বর্তমানে ১ টি এসি, ২ এসি ৩ টায়ার, ২ টি এসি ৩ টায়ার, ১০ টি স্লিপার ক্লাস এবং ৪ টি সাধারন রিজার্ভ বিহীন বগি আছে। ট্রেনটির সাথে কোন ভাড়া করা বগি সংযুক্ত নেই তবে বিক্রেতারা তৈরী আছে। ট্রেনটিতে শোয়ার ব্যবস্থা আছে। ট্রেনটির সর্বোচ্চ গতিসীমা ১১০ কিলোমিটার প্রতি ঘণ্টায় এবং সর্বনিম্ন গতিসিমা ৪৮.১৩ কিলোমিটার প্রতি ঘণ্টায়।

সেবাসমূহ
--------

১১৪০১/ ১১৪০২ নন্দিগ্রাম এক্সপ্রেস ১১৩৯ কিলোমিটার পথ ২৩ ঘণ্টা ৪৯ মিনিটব্যাপী চলে অতিক্রম করে। উভয় পথেই ট্রেনটির একই সময় ব্যয় হয়। ট্রেনটির গড় গতি ৪৮.১৩ কিলোমিটার প্রতি ঘণ্টায়। যেহেতু ট্রেনটির গড় গতি ঘণ্টায় ৫৫ কিলো মিটার অপেক্ষা কম সেহেতু ভারতীয় রেলওয়ে এর নিয়ম অনুসারে, এটির টিকিট মূল্যের সহিত অতিরিক্ত কোন মূল্য ধার্য করা হয়নি সুপারফাস্ট সারচার্জ হিসাবে।

ইঞ্জিনসমূহ
----------

এটি দুইটি ইঞ্জিন দ্বারা চলে। ইঞ্জিন দুইটির মধ্য মানমাদ জংশন পর্যন্ত চলে ডব্লুইউসিএএম ২/২ পি অথবা ডব্লিইউসিএএম ৩ লোকো যার পর এটি পূর্ণ কেন্দ্রিক ডব্লিইউডিএম ৩ এ ইঞ্জিন সমূহ দিয়ে নাগপুর পর্যন্ত চালানো হয়।

সময়সূচি
--------

১১৪০১ নন্দিগ্রাম এক্সপ্রেস ট্রেনটি মুম্বাই ছেড়ে দেয় প্রতিদিন ভারতীয় সময় বিকাল ১৬:৩৫ মিনিটে এবং নাগপুর পৌছে যায় পরের দিন ভারতীয় সময় বিকাল ১৬:১৫ মিনিটে। ১১৪০২ নন্দিগ্রাম এক্সপ্রেস নাগপুর ছেড়ে যায় প্রতিদিন ভারতীয় সময় সকাল ০৬:০০ ঘটিকায় এবং মুম্বাই পৌছে যায় পরদিন ভারতীয় সময় সকাল ০৫:৪০ ঘটিকায়।

স্টেশন সমূহ
-----------

১১৪০১ নন্দিগ্রাম ট্রেনটি মুম্বাই থেকে নাগপুর পৌছনোএ সময় বেশ কয়েকটি গুরুত্বপূর্ণ স্থানে থামে। স্থান সমূহ হলো দাদার, থানে, কাল্লায়ান, ইজাতপুরি, নাসিক রোড, মানমাদ জংশন, আওরাঙ্গাবাদ, হুজুর সাহেব নান্দেদ, আদিলাবাদ, সেভাগ্রাম, নাগপুর জংশন। যাত্রার প্রথম দিনে ট্রেনটি মুম্বাই থেকে আওরাঙ্গাবাদ পর্যন্ত যেতে সক্ষম হয় এবং দ্বিতীয় দিন সেভাগ্রাম পৌছে এবং পরিশেষে গন্তব্যে পৌছে যায়। তবে ট্রেনটি সর্বমোট ৩৩ টি স্থানে থামে। নাগপুর থেকে ফেরার সময় ট্রেনটি একই পথে ফিরে আসে এবং একই স্টেশন সমূহতে যাত্রাবিরতি বজায় রাখে।

তথ্যসূত্র
---------

1. ↑  "Nandigram Express-11401"। সংগ্রহের তারিখ ২০১৫-১২-২৯।
2. ↑  "Nandigram Express (11401) Train Schedule"। cleartrip.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১২-২৯।
3. ↑  "Nandigram Express Running Train Status"। সংগ্রহের তারিখ ২০১৫-১২-২৯।

* 
* 
*
**জেজু দ্বীপ** বা **জেজু-ডো** দক্ষিণ কোরিয়ার সর্ববৃহৎ দ্বীপ এবং ক্ষুদ্রতম প্রদেশ। এটি দক্ষিণ কোরিয়ার একটি স্বায়ত্তশাসিত প্রদেশ। ২০০৭ সালে ইউনেস্কো জেজু দ্বীপকে বিশ্বের আদি নিদর্শন স্তানের তালিকায় অন্তর্ভুক্ত করে।

দক্ষিণ কোরিয়ায় বহু সংখ্যক দ্বীপ রয়েছে। দক্ষিণ কোরিয়ার দক্ষিণ উপকূল থেকে ১৩০ কিলোমিটার দূরে জেজু দ্বীপ অবস্থিত। পশ্চিম থেকে পূর্বে এটির দৈর্ঘ্য ৭৩ কিলোমিটার এবং উত্তর তেকে দক্ষিণে দৈর্ঘ্য ৩১ কিলোমিটার।  এর আয়তন ১৮৪৬ বর্গ কিলোমিটার। সমুদ্রপৃষ্ঠ থেকে এর উচ্চতা ১ হাজার ৯৫০ মিটার। জেজু দ্বীপটি গঠিত হয়েছে ৩৬০টি সুপ্ত আগ্নেয়গিরির সমন্বয়ে। ভূতত্ত্ববিদ জি.সি. রবার্টের ভাষ্য অনুযায়ী প্রায় ২০ লাখ বছর আগে আগ্নেয়গিরির অগ্ন্যুৎপাতে জেজু দ্বীপের সৃষ্টি। জেজু দ্বীপটিকে দূর থেকে দেখতে অতি চমৎকার। সুপ্ত আগ্নেয়গিরির সমন্বয়ে জেজু দ্বীপের সৃষ্টি, যে কারণে ১৯১০ সালে জেজু দ্বীপকে ডাকা হতো **জি.জি ক্যাডা** নামে। স্থানীয় জনগণের ভাষ্য মতে, জি.জি ক্যাডা মানে আগ্নেয়গিরি। ১৯৪৮ খ্রিষ্টাব্দে সরকারি প্রজ্ঞাপনের মাধ্যমে ক্যাডার নাম পরিবর্তন করে রাখা হয় জেজু দ্বীপ। কখন কখন এটিকে **সামাদো দ্বীপ** বলেও অভিহিত করা হয়।

জেজু দ্বীপের নাম পরিবর্তন হলেও এর আয়তন পরিমাপ করতে আরও অনেক বছর সময় লেগে যায়। ১৯৫৫ সালের দিকে জেজু দ্বীপটির আয়তন পরিমাপ করা হয়। সমুদ্রের কূল থেকে ১৩০ কিলোমিটার ভেতরে অবস্থান হওয়ায় সহজে জেজু দ্বীপে যাওয়া যায় না। জাহাজ কিংবা বড় কোনো নৌযান নিয়ে জেজু দ্বীপে যেতে হয়। জেজু দ্বীপে কয়েকটি ছোট ছোট দ্বীপ রয়েছে। দ্বীপ ছাড়াও রয়েছে এক বা একাধিক পাহাড়। জেজু দ্বীপে অবস্থিত দক্ষিণ কোরিয়ার সর্বোচ্চ পাহাড় হ্যালোসান দক্ষিণ কোরিয়ার সর্বোচ্চ বিন্দু। জেজু দ্বীপে রয়েছে দুর্লভ প্রজাতির ডাইসন, বিরল প্রজাতির সাপ ও হনুমান।

তথ্যসূত্র
---------

1. ↑  "Sub-national HDI - Area Database - Global Data Lab"। *hdi.globaldatalab.org* (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Unesco names World Heritage sites
3. 1 2  Volcanic Jeju, Island of the Gods
4. ↑  Jeju-Paradise of Nature in the North Pacific[*স্থায়ীভাবে অকার্যকর সংযোগ*]
5. ↑  "http://www.new7wonders.com/archives/wonder/jeju-island"। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১১।  `|title=` এ বহিঃসংযোগ দেয়া (সাহায্য)

বহিঃসংযোগ
---------

* জেজু দ্বীপের চিত্রমালা
* Jeju-Paradise of Nature in the North Pacific[*স্থায়ীভাবে অকার্যকর সংযোগ*]
**গডফ্রে বার্নার্ড গুফি লরেন্স** (ইংরেজি: Godfrey Lawrence; জন্ম: ৩১ মার্চ, ১৯৩২) রোডেশিয়ার সলসবারিতে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্তকালের জন্য দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে স্বীয় সক্ষমতা প্রদর্শন করেছেন **গডফ্রে লরেন্স**।

ঘরোয়া ক্রিকেট
--------------

ঘরোয়া প্রথম-শ্রেণীর ক্রিকেটে রোডেশিয়ার পক্ষে ১৯৫২-৫৩ মৌসুম থেকে ১৯৬৫-৫৫ মৌসুম পর্যন্ত খেলেছেন। ১৯৬৫-৬৬ মৌসুমে ওয়েস্টার্ন প্রভিন্সের বিপক্ষে ব্যক্তিগত সেরা প্রথম-শ্রেণীর বোলিং পরিসংখ্যান গড়েন। প্রথম ইনিংসে ৩/৫৬ লাভ করার পর ১০ নম্বরে ব্যাটিংয়ে নেমে অপরাজিত থাকেন ৩২ রানে। এরপর দ্বিতীয় ইনিংসে ৮/৪২ পান। এরপর ১৯৬৬-৬৭ মৌসুমে নাটাল বি দলের পক্ষে দুই খেলায় অংশ নিয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দক্ষিণ আফ্রিকার পক্ষে পাঁচটি টেস্টে অংশগ্রহণের সুযোগ পেয়েছেন গডফ্রে লরেন্স। ৮ ডিসেম্বর, ১৯৬১ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে গডফ্রে লরেন্সের। রোডেশিয়া থেকে আসা দীর্ঘদেহী ডানহাতি ফাস্ট-মিডিয়াম বোলার গডফ্রে লরেন্স নবরূপে গঠিত দক্ষিণ আফ্রিকা দলের অন্যতম সদস্য ছিলেন। ১৯৬১-৬২ মৌসুমে সফরকারী নিউজিল্যান্ডের বিপক্ষে অনুষ্ঠিত সিরিজে প্রথম অংশগ্রহণ করেন। জোহেন্সবার্গে সিরিজের দ্বিতীয় টেস্টে ৮/৫৩ পেয়েছিলেন।

এ সিরিজে তিনি চমৎকার খেলা উপহার দেন। ১৯৬৫-৬৬ মৌসুম পর্যন্ত কারি কাপে সুন্দর ক্রীড়াশৈলী উপহার দিলেও আর কোন টেস্ট সিরিজে অংশ নিতে তাকে দেখা যায়নি।

ব্যক্তিগতজীবন
-------------

ব্যক্তিগত জীবনে বিবাহিত গডফ্রে লরেন্সের সন্তান স্টিফেন লরেন্স ১৯৯০-এর দশকে শীর্ষস্থানীয় অস্ট্রেলীয় রুলস ফুটবলার ছিলেন।

তথ্যসূত্র
---------

1. ↑  "Godfrey Lawrence"। www.cricketarchive.com। সংগ্রহের তারিখ ৯ ফেব্রুয়ারি ২০১০।
2. ↑  Western Province v Rhodesia 1965–66
3. ↑  South Africa v New Zealand, Johannesburg 1961–62
4. ↑  "Stephen Lawrence"। AFL Queensland। সংগ্রহের তারিখ ২৭ জুলাই ২০১০।

বহিঃসংযোগ
---------

* ইএসপিএনক্রিকইনফোতে গডফ্রে লরেন্স উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গডফ্রে লরেন্স  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
গাজা ভূখণ্ডের মানচিত্রে সালাহ আল-দিন মহাসড়ক
**সালাহ আল-দিন সড়ক** (যা **সালাউদ্দিন সড়ক** এবং **সালাহ আদ-দ্বীন মহাসড়ক** নামেও পরিচিত) হল গাজা ভূখণ্ডের প্রধান মহাসড়ক, এটি দক্ষিণের রাফাহ সীমান্ত ক্রসিং থেকে উত্তরে এরেজ সীমান্ত ক্রসিং পর্যন্ত ৪৫ কিলোমিটার বিস্তৃত। এই সড়কটি দ্বাদশ শতাব্দীর মুসলিম সেনাপতি সালাহউদ্দিনের নামে নামকরণ করা হয়েছে।

ইতিহাস
------

মূল নিবন্ধ: ভায়া মারিস
সালাহ আল-দিন সড়ক পৃথিবীর প্রাচীন সড়কগুলোর মধ্যে অন্যতম। লেভান্ত জয়ের উদ্দেশ্যে প্রাচীন মিশরের সেনারা, মহান আলেকজান্ডার, প্রথম ক্রুসেডারেরা এবং নেপোলিয়ন বোনাপার্ট এরা সবাই এই স্থানে ভ্রমণ করে এসেছিলেন। ষষ্ঠদশ শতাব্দীর প্রথমে অন্তত উসমানীয় সাম্রাজ্যের শাসনের সূচনাকালে সড়কটির দৈর্ঘ্য দক্ষিণে সিনাইয়ের আল-আরিশ থেকে উত্তরে আধুনিক তুরস্ক পর্যন্ত বৃদ্ধি করা হয়। কয়েক শতক ধরে এটি "পলেষ্টীয়দের পথ" নামে পরিচিত ছিলো এবং এটি মিশরকে বর্তমান লেবানন, সিরিয়া, তুরস্ক এবং এর দূরের দেশগুলোকে সংযুক্ত করেছে। প্রথম বিশ্বযুদ্ধে ফিলিস্তিনের নিয়ন্ত্রণ প্রাপ্তির পর, ব্রিটিশরা সালাহ আল-দিন সড়ক সংলগ্ন সমান্তরালে দক্ষ সরবরাহ এবং অস্ত্র পরিবহনের জন্য একটি রেললাইন নির্মাণ করে।

জেরাল্ড বাটের মতে, গাজা শহরে "সম্পূর্ণ জীবনের কেন্দ্রবিন্দু" সরাসরিভাবে এই সড়কের সাথে সম্পর্কিত ছিলো যা "শহরটিকে এর অস্তিত্বের উদ্দেশ্য প্রদান করেছে।" যদিও, ১৯৪৮ সালে ইসরায়েল প্রতিষ্ঠা এবং চলমান আরব-ইসরায়েলি সংঘাতের ফলে মিশর ও সিরিয়ার মধ্যকার এর প্রধান সংযুক্তিকরণের ভূমিকা খর্ব হয়।

১৯৬৭ থেকে ২০০৫ পর্যন্ত ইসরায়েলের গাজা ভূখণ্ডের দখলদারিত্ব কালে সালাহ আল-দিন সড়কের বিরাট অংশে ফিলিস্তিনিদের প্রবেশ বন্ধ করে দেওয়া হয় এবং ইসরায়েল বাহিনী সড়কের ১২টি জায়গায় চেকপয়েন্ট বসায়। দ্বিতীয় অভ্যুত্থানের সময় সড়কটির অধিকাংশ অংশ ইসরায়েলিদের জন্যও বন্ধ করে দেওয়া হয়। ২০০৭ সালে ফাতাহের সাথে হামাস গাজার লড়াইয়ে অঞ্চলের ক্ষমতা পাওয়ার পর বর্তমানে হামাস সরকার এসব চেকপয়েন্টগুলো নিয়ন্ত্রণ করছে।

অঞ্চলের ক্ষমতা পাওয়ার পর হামাস সরকার নিজেদের সুড়ঙ্গ ব্যবসার আয় দিয়ে সড়কটি উন্নয়ন ও প্রশস্ত করেছে। ২০১০ সালে *দ্য ন্যাশনাল* সালাহ আল-দিন সড়ক সম্পর্কে লিখে "এখন, মেহনতি কৃষক, সবজান্তা মেকানিক এবং রঙচঙে সড়কের পাশের ব্যবসাপ্রতিষ্ঠান গুলোর প্রদর্শনী পর্যন্ত সালাহ আল দীনের দৈর্ঘ্য প্রসারিত হয়েছে, কেন্দ্রীয় থেকে দক্ষিণ গাজা পর্যন্ত। উটগুলো এর লেনগুলোর মাঝে এলোমেলোভাবে হাঁটছে, এবং টলটলায়মান, হর্ন ডাকা লরিগুলো সড়কের প্রথম থেকে শেষ পর্যন্ত চোরাচালান পণ্য নিয়ে যায় এবং ১৫ লাখ মানুষকে সাহায্য সহায়তা করে ..."

তথ্যসূত্র
---------

1. 1 2 3 4 5 6  Cunningham, Erin. Ancient Gaza Roadway Still a Vital Resource, *The National*. 2010-03-10.
2. 1 2 3  Johnston, Alan. Gaza's ancient history uncovered. BBC News. 2005-11-22.
3. ↑  Pelham, Nicolas. Gaza's Tunnel Complex. Middle East Research and Information Project. Winter 2011.

প্রবেশদ্বার: সড়ক ফিলিস্তিন ইতিহাস
**গঞ্জো পর্নোগ্রাফি** পর্নোগ্রাফিক চলচ্চিত্র একটি ধরন, যা দর্শকদের সরাসরি দৃশ্যে স্থান দেওয়ার চেষ্টা করে। *অন দ্য প্রোল* ধারাবাহিক চলচ্চিত্রের মাধ্যমে ম্যাথিউ গাঙ্গেমি গঞ্জো পর্নোগ্রাফি শুরু করেছিলেন বলে গণ্য করা হয়।  

নামটি এসেছে গঞ্জো সাংবাদিকতা থেকে, যেখানে প্রতিবেদক সংঘটিত ঘটনার অংশ। তুলনা করে, প্রচলিত পর্নোগ্রাফি এবং সিনেমায় ক্যামেরা এবং অভিনয়শিল্পীদের মধ্যে স্বাভাবিক একটা দূরত্ব থাকে, কিন্তু গঞ্জো পর্নোগ্রাফিতে ক্যামেরাটি সরাসরি কার্যকলাপে মধ্যে রাখা হয়, প্রায়শই এক বা একাধিক যৌন ক্রিয়াকলাপে অংশগ্রহণকারীরাই চিত্র ধারন করে এবং অভিনয় করে। 

গঞ্জো পর্ন অপেশাদার পর্নোগ্রাফি থেকে অনুপ্রাণিত এবং এতে সম্পূর্ণ শরীর কম দেখানো হয় কিন্তু কাছাকাছি চিত্র ধারন বেশি করা হয়। সরাসরি ক্যামেরা প্রায়শই মানব যৌনাঙ্গে ধরা হয় এবং আঁটসাঁট শট নেয়া হয়, যেমনটা কিছু ঐতিহ্যবাহী পর্নে করা হয়।

পয়েন্ট অফ দ্য ভিউ (পিওভি) পর্নোগ্রাফির সাথে মিল
------------------------------------------------

পিওভি পর্নোগ্রাফিতে পারফর্মারদের একজন (বামে) যৌন ক্রিয়াকলাপের চিত্র ধারন করে, যা পিছনের ছবি
**পয়েন্ট অফ ভিউ পর্নোগ্রাফি** (পিওভি) হ'ল প্রাপ্তবয়স্ক বিনোদন চলচ্চিত্র, যেগুলো এমন যে, দর্শক নিজেরাই যৌন কার্যকলাপের অভিজ্ঞতা লাভ করতে পারে। পিওভি পর্নোগ্রাফির, শুটিং শৈলীটি সাধারণত গঞ্জো পর্নোগ্রাফির অনুরূপ, যেখানে যৌন তৃপ্তি প্রাপ্ত ব্যক্তি ক্যামেরাটি নিজের হাতে ধারণ করে এবং যৌনসংগমে সক্রিয় ব্যক্তির দিকে লক্ষ্য করে। চিত্রধারনের এই ধরনটি পৃথক, তৃতীয় ব্যক্তির ক্যামেরায় চিত্রগ্রহণের বিপরীত। দর্শকরা ভিডিও দেখে সেখান থেকে পায়, যৌনকর্মে নিজে লিপ্ত হবার অভিজ্ঞতা, যা ঈক্ষণকামীদের মত কেবল অন্যদের যৌনকর্ম দেখার বিপরীত।

পুরস্কার
--------

আরো দেখুন
---------

* ডেভিল'স ফিল্ম
* ডায়াবোলিক ভিডিও
* এলিগ্যান্ট অ্যাঞ্জেল
* পিঙ্ক ভিজ্যুয়াল
* বাস্তবতা পর্নোগ্রাফি
* থার্ড ডিগ্রি ফিল্মস
* জিরো টলারেন্স এন্টারটেইনমেন্ট

তথ্যসূত্র
---------

1. ↑  "The Godfather of Gonzo Porn"। Random House। সংগ্রহের তারিখ ১৭ ডিসেম্বর ২০১৩।
2. ↑  Anthony Petkovich, Maxon Crumb (২০০২)। *The X Factory: Inside the American Hardcore Film Industry*। Critical Vision। পৃষ্ঠা 10। আইএসবিএন 1900486245।
3. ↑  Weasels, P। "The Quick and Dirty Guide to Gonzo"। GameLink.com। সংগ্রহের তারিখ ২০০৮-০৮-২২।

আরও পড়া
--------

* Hedges, Chris (২০০৯)। *Empire of Illusion: The End of Literacy and the Triumph of Spectacle*বিনামূল্যে নিবন্ধন প্রয়োজন। New York: Nation Books। পৃষ্ঠা 59, et al। আইএসবিএন 9781568584379। ওসিএলসি 681294681। সংগ্রহের তারিখ ১৫ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সালার দে কারকোতে দক্ষিণ থেকে দেখা
সালার দে কারকোতে।
**সালার দে কারকোতে** (**সালার দে সান মার্তিন** নামেও পরিচিত) হল উত্তর চিলির একটি লবণাক্ত ভূমি । এটি *ওইয়াগুয়ে* নামক একটি গ্রামের দক্ষিণ-পশ্চিমে প্রায় ১০৮ বর্গ কিমি এলাকা জুড়ে অবস্থিত। এর পৃষ্ঠতলের উচ্চতা ৩৬৯০ মিটার।  এলাকার ভূদৃশ্য আগ্নেয়গিরিময়, পূর্বে *ওইয়াগুয়ে* এবং উত্তরে *আউকানকিলচা* আগ্নেয়গিরি রয়েছে। সালার দে কারকোতে পশ্চিমে লোয়া নদীর অববাহিকা দ্বারা এবং দক্ষিণে সালার দে আসকোতান লবণাক্ত অববাহিকা দ্বারা বেষ্টিত।

সালার দে কারকোতে একটি প্রাচীন হ্রদের অবশিষ্টাংশ। পূর্বে মিনচিন হ্রদের সাথে এর একটি সংযোগ ছিল।  আজকাল, সেই হ্রদের কেবল চিহ্নটুকুই অবশিষ্ট রয়েছে যা পরস্পর বিচ্ছিন্ন কয়েকটি ছোট ছোট জলাশয়ে বিভক্ত। এই জলাশয়গুলি বর্তমানে এই লবণাক্ত ভূমির পশ্চিম সীমানা বরাবর প্রায় ৩ থেকে ৪ বর্গ কিমি এলাকা জুড়ে ছড়িয়ে আছে।  এইসব অবশিষ্ট জলাশয়গুলির মধ্যে একটি হল *লাগুনা ভের্দে* (সবুজ লেগুন)।

তথ্যসূত্র
---------

1. 1 2  (স্পেনীয়) IRD en Chile: Salar de Carcote  ওয়েব্যাক মেশিনে আর্কাইভকৃত ২৭ নভেম্বর ২০০৬ তারিখে
2. ↑  Stoertz, George E.; Ericksen, George Edward (১৯৭৪)। "Geology of salars in Northern Chile" (ইংরেজি ভাষায়)। আইএসএসএন 2330-7102। ডিওআই:10.3133/pp811।

বহিঃসংযোগ
---------


উইকিমিডিয়া কমন্সে **সালার দে কারকোতে** সংক্রান্ত মিডিয়া রয়েছে।

* ছবি
**নন্দিনী শঙ্কর** একজন ভারতীয় বেহালা বাদক যিনি হিন্দুস্তানী ক্লাসিকাল সংগীত এবং ফিউশন পরিবেশন করেন। তিনি ডাঃ সংগীতা শঙ্কর  এবং খ্যাতিমান পদ্মভূষণের নাতনী ডঃ এন রাজমের কন্যা ।

জীবনের প্রথমার্ধ
----------------

তিনি ৩ বছর বয়সে তার প্রশিক্ষণ শুরু করেছিলেন এবং ৮ বছর বয়সী হিসাবে তার প্রথম পাবলিক দিয়েছেন। তিনি 13 বছর বয়সে তার প্রথম পূর্ণ-একাকী একক অভিনয় দিয়েছেন।  তিনি *গায়াকী অ্যাং-তে* বেহালা বাজান।

শিক্ষা
------

নন্দিনী শঙ্কর একাডেমিক্সে দক্ষতা অর্জন করেছেন। তিনি বাণিজ্য বিষয়ে স্নাতক শেষ করেছেন এবং একজন যোগ্য ভারতীয় চার্টার্ড অ্যাকাউন্ট্যান্ট (আইসিএআই)। তিনি সঙ্গীতে এমএও শেষ করেছেন।

পেশাজীবনে অবদান
---------------

তিনি ২০১ 2016 সালে মর্যাদাপূর্ণ কার্নেগী হল  তে অভিনয় করেছেন।

তিনি কখিশি চক্রবর্তী দ্বারা নির্মিত ভারতের সর্বপ্রথম অল গার্ল ভারতীয় ক্লাসিকাল মিউজিকাল ব্যান্ড সখির একটি অংশ।  তিনি 'ইনস্ট্রিংস'-এর একটি অংশ, বিশ্বজুড়ে বিভিন্ন শৈলীর সংমিশ্রণে একটি ফিউশন ব্যান্ড।

তিনি বর্তমানে মুম্বাইয়ে থাকেন।

পুরস্কার ও সম্মান
-----------------

সংগীতাণ্ডু পণ্ডিত লালমণি মিশ্র কিশোর অধিতা পুরস্কার, ২০০ 2007  </br> হায়া মালিনী, ২০১২ দ্বারা উপস্থাপিত জয়া স্মৃতি </br> জাশন-ই-ইয়াঙ্গিস্তান ভারতের উপরাষ্ট্রপতি, [ভেঙ্কাইয়া নাইডু], 2018 উপস্থাপন করেছেন

সমালোচনা প্রশংসা
----------------

"নন্দিনী, সঙ্গীকরণ এবং প্রযুক্তিগত সম্পাদনের স্বজ্ঞাত অর্থেও অসাধারণ প্রতিশ্রুতি দেখিয়েছিলেন।"  "তরুণ নন্দিনী শঙ্করকে তার প্রতিভা প্রদর্শনের জন্য যথেষ্ট সুযোগ দেওয়া হয়েছিল এবং তিনি তার সদ্ব্যবহারমূলক হস্তক্ষেপের মাধ্যমে শ্রোতাদের সান্নিধ্যিত করে এর সদ্ব্যবহার করেছিলেন।"

তথ্যসূত্র
---------

1. ↑  *Sangeeta Shankar - The Legacy Continues*
2. ↑  N. Rajam
3. ↑  *Nandini Shankar's Official Website*
4. ↑  *Carnegie Hall*
5. ↑  *First All Women's Classical Band, Sakhi*
6. ↑  *Award Recipients - O. P. Chourasiya*
7. ↑  *Jashn-E-Youngistan 2018 honoured violinsts Ragini Shankar and Nandini Shankar*
8. ↑  *ITC - Sangeet Sammelan*
9. ↑  *The Hindu - New Delhi*